b'\n_START_ARTICLE_\nS\xc3\xb8re Vaulen\n_START_PARAGRAPH_\nS\xc3\xb8re Vaulen (ogs\xc3\xa5 skrevet S\xc3\xb8ndre Vaulen) er leia mellom \xc3\xb8yene Bergs\xc3\xb8ya og Nerlands\xc3\xb8ya i Her\xc3\xb8y kommune p\xc3\xa5 Sunnm\xc3\xb8re._NEWLINE_I tilknytning til byggingen av Nerlands\xc3\xb8ybrua over S\xc3\xb8re Vaulen p\xc3\xa5 slutten av 1960-tallet ble det gravd ei renne slik at ogs\xc3\xa5 dyptstikkende b\xc3\xa5ter kan g\xc3\xa5 gjennom leia. Denne renna er cirka 20 meter bred og 7 meter dyp ved fj\xc3\xa6re sj\xc3\xb8. F\xc3\xb8r utgravingen var det mulig \xc3\xa5 g\xc3\xa5 t\xc3\xb8rrskodd mellom \xc3\xb8yene n\xc3\xa5r det var ekstra lav fj\xc3\xa6re._NEWLINE_P\xc3\xa5 Nerlands\xc3\xb8ya ble sundet som S\xc3\xb8re Vaulen er en del av, kalt Kvalsund og p\xc3\xa5 Bergs\xc3\xb8ysida Igesund.'